Socialdemokraten Per Husted har fået et flot valg i sin egen valgkreds, Mariagerfjord. Her er gået frem med næsten 1.500 personlige stemmer.

Ved valget i 2007 fik Per Husted 2.174 personlige stemmer. Den gang var det 88 stemmer fra, at han kunne træde direkte ind i Folketinget. Det kunne han dog, da Lene Hansen blev valg til byrådet i Brønderslev og dermed trådte ud af Folketinget. Om fremgangen på næsten 1.500 stemmer til 3.668 i Mariagerfjord-kredsen er nok til at Per Husted kan fortsætte i Folketinget, kendes først når de personlige stemmer er talt op i samtlige nordjyske kredse.